અમદાવાદ ગ્રામ્ય પોલીસની હદમાં આવતા બોપલ પોલીસ સ્ટેશનનો ફોન મહિનામાં એક વાર બંધ થઇ જતો હોવાની અનેક ફરિમયાદો ઊઠવા પામી હતી, પરંતુ હવે અમદાવાદ શહેરમાં પણ પોલીસ સ્ટેશનના ફોન બંધ થઇ જવાની ફરિયાદો ઊઠી રહી છે. છેલ્લા એક અઠવાડિયાથી વસ્ત્રાપુર પોલીસ સ્ટેશનનો લેન્ડલાઇન ફોન બંધ થઇ ગયો છે. ફોન બંધ હોવાના કારણે વસ્ત્રાપુર પોલીસ સ્ટેશનની હદમાં રહેતા લોકોને પોલીસ સ્ટેશનની કામગીરી માટેે ફોન ન લાગતો હોવાથી તકલીફોનો સામનો કરવો પડી રહ્યો છે. એક અઠવાડિયાથી ફોન બંધ હોવા છતાં પોલીસ અધિકારીઓએ તેને ચાલુ કરાવવાની તસદી લીધી નથી.